ไฟแนนซ์ทูเดย์
ก่อนหน้านี้รัฐบาลพูดย้ำมาตลอดว่า รัฐบาลจะไม่ออกมาตรการเพิ่มเติมเพื่อดูแลเศรษฐกิจ แต่สัปดาห์ที่ผ่านมา มีเรื่องการจ่ายเงินคนจน ตามมาด้วยช็อปช่วยชาติ ครั้งที่ 2 ล่าสุดอัดฉีดงบกลุ่มจังหวัดเพิ่มอีก 2 หมื่นล้านบาท เป็น 4 หมื่นล้านบาท เลยมีคำถามหนาหูขึ้นว่า ตกลงรัฐบาลจะกระตุ้นหรือไม่กระตุ้นเศรษฐกิจ
29 ต.ค. 2565

ก่อนหน้านี้รัฐบาลพูดย้ำมาตลอดว่า รัฐบาลจะไม่ออกมาตรการเพิ่มเติมเพื่อดูแลเศรษฐกิจ แต่สัปดาห์ที่ผ่านมา มีเรื่องการจ่ายเงินคนจน ตามมาด้วยช็อปช่วยชาติ ครั้งที่ 2 ล่าสุดอัดฉีดงบกลุ่มจังหวัดเพิ่มอีก 2 หมื่นล้านบาท เป็น 4 หมื่นล้านบาท เลยมีคำถามหนาหูขึ้นว่า ตกลงรัฐบาลจะกระตุ้นหรือไม่กระตุ้นเศรษฐกิจ 
ความจริงแล้ว ในภาวะที่เศรษฐกิจยังฟื้นตัวไม่เต็มที่ รัฐบาลสามารถออกมาตรการมาดูแลได้อยู่แล้ว เพียงแต่ขอให้ส่งสัญญาณให้ชัดเจนเท่านั้น เอกชนจะได้วางแผนถูกต้อง
ใครอยากได้จักรยานมือสองสักคัน ลองแวะไปตลาดคลองผดุงกรุงเกษม ข้างทำเนียบรัฐบาล กรมศุลกากร ยุคอธิบดี กุลิศ สมบัติศิริ จัดให้ผู้ประกอบการนำเข้าจักรยานมือสองมาตั้งบูธขาย เริ่มที่ 1,500-20,000 บาทเท่านั้น มีแค่ 300-400 คัน ที่สำคัญเสียภาษีนำเข้าเรียบร้อย
แม้จะคาดการณ์ว่าเงินทุนต่างชาติจะยังคงไหลออกอีกในรอบ 1-2 เดือนนี้ โดยเฉพาะหลังจากเฟดประกาศขึ้นดอกเบี้ยในการประชุมเดือน ธ.ค.นี้ แต่เงินบาทของไทยก็ไม่อ่อนค่าพรวดพราด แถมยังแข็งค่าเล็กน้อยด้วยซ้ำ